गफगाफ- दीपाश्री निरौलाको निर्देशन रहेको सिनेमा ‘छक्का पञ्जा ३’ को फेरि छायाकंन शुरु गरिएको छ । सिनेमा राम्रो बनाउन कुनै पनि कसर बाँकी नराख्ने यो टिमले ‘छक्का पञ्जा ३’ का लागि खुबै मेहनत गरेको छ ।
यहि कारण सिनेमाका केही सिनहरु फेरि छयाकंन गरिएका छन् । दशैँको अवसर पारेर प्रदर्शनमा आउने यस सिनेमाको यतिबेला सम्पादनको काम भईरहेको छ ।
सिनेमाको सम्पादन कार्य गरिरहँदा निर्माण पक्षलाई सिनेमाका केही सिनहरु चित्त नबुझेका कारण फेरि छायाकंन गरिएको हो । गत वर्ष प्रदर्शनमा आएको सिनेमा ‘छक्का पञ्जा २’ का केही सिनहरु पनि निर्माण पक्षले दोहोर्याएर छायाकंन गरेको थियो ।
आमा सरस्वती मुभिज र आई एम ईको प्रस्तुती यस सिनेमामा केदार घिमिरे, दीपकराज गिरी, प्रियंका कार्की, बर्षा राउत, जितु नेपाल, दीपिका प्रसाईँ स्वस्तिमा खड्का, बुद्धि तामांग, दिपाश्री निरौला, संजोग कोइराला लगायतका कलाकारको मुख्य भूमिका रहेको छ ।